ยาไซลิมารินในประเทศไทยมีรูปแบบการจัดจำหน่ายอย่างไร
1. ยาเม็ดเคลือบฟิล์มและยาน้ำ
2. ยาฉีด
3. ยาเม็ดเคลือบฟิล์มและแคปซูล
4. ยาทา
คำตอบที่ถูกต้องคือ 3.  เนื่องจาก ในประเทศไทยมีการจัดจำหน่ายยาไซลิมารินในรูปแบบยาเม็ดเคลือบฟิล์มและแคปซูล ขนาดความแรง 70 และ 140 มิลลิกรัมเม็ด ยาไซลิมารินมีขนาดรับประทานอย่างไร ยาไซลิมารินมีขนาดรับประทานในผู้ใหญ่ที่ 280 - 800 มิลลิกรัมต่อวันแบ่งให้วันละ 1 -3 ครั้งทั้งนี้ขึ้นอยู่กับสภาวะของผู้ป่วยด้วย โดยทั่วไปขนาดยาที่แนะนำคือรับประทานครั้งละ 140 มิลลิกรัมวันละ 3 ครั้ง หากอาการดีขึ้นแพทย์อาจลดขนาดยาเหลือ 70 มิลลิกรัมวันละ 3 ครั้ง โดยรับประทานยานี้พร้อมหรือหลังอาหารก็ได้ อนึ่ง ขนาดการใช้ยานี้ในเด็กควรต้องเป็นคำสั่งจากแพทย์เท่านั้น หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาไซลิมารินควรแจ้งแพทย์พยาบาลและเภสัชกรดังนี้เช่น ประวัติการแพ้ยาหรือพืชโดยเฉพาะพืชในวงศ์ทานตะวัน Asteraceae เช่น ดอกเดซี่ ดอกเบญจมาศ และดอกอาร์ทิโชก Artichoke ยาที่กำลังใช้รวมไปถึงวิตามิน อาหารเสริม สมุนไพร โรคประจำตัว อาทิ โรคกระดูกพรุน มีรอบเดือนประจำเดือนผิดปกติ มะเร็งต่อมลูกหมาก มะเร็งเต้านม มะเร็งเยื่อบุมดลูก หรือการใช้ฮอร์โมนทางการรักษา โรคตับ และโรคไต หรือภาวะทางการแพทย์อื่นๆ สุภาพสตรีที่กำลังตั้งครรภ์ควรหลีกเลี่ยงการใช้ยานี้ สตรีให้นมบุตรควรปรึกษาแพทย์หรือเภสัชกรก่อนใช้ยา ผู้ป่วยที่มีอายุต่ำกว่า 18 ปีควรปรึกษาแพทย์หรือเภสัชกรก่อนการใช้ยานี้
อายุรศาสตร์ (อายุรศาสตร์) - Internal Medicine,เภสัชวิทยา Pharmacology